Konkurransen var åpen for alle låtskrivere, men hver låtskriver, produsent eller artist kunne maksimalt sende inn tre låter. De innsendte bidragene burde også ha minst én norsk bidragsyter for å «prioritere og fremme norsk musikkliv». I tillegg til den åpne konkurransen har konkurranseredaksjonen også sett etter potensielle bidrag gjennom målrettede søk og direkte dialog med den norske musikkbransjen. NRK direkteinviterte dessuten komponister og artister til å delta, og det ble holdt egne låtskriversamlinger der målet var å produsere låter til konkurransen.